iloveme - SOS Fluid For Sensitive Skin (50ml)
iloveme - SOS Fluid For Sensitive Skin (50ml)
ILOVEME SOS FLUID FOR SENSITIVE SKIN
SOS fluid pre citlivú a podráždenú pleť viac
Kód produktu: LM05Doprava a platba
49 €
ILOVEME SOS FLUID FOR SENSITIVE SKIN
SOS fluid pre citlivú a podráždenú pleť viac
Kód produktu: LM05Doprava a platba
POPIS:
Ľahký, nemastný SOS fluid je riešením pre citlivú a iritovanú pleť so sklonom k začervenaniu alebo akné. Jeho najdôležitejšími zložkami sú patentovaná pokročilá, ECO certifikovaná biotechnologická zložka s upokojujúcimi a regeneračnými vlastnosťami, ktorá redukuje alergické reakcie a organicky viazaný zinok. Synergické pôsobenie týchto dvoch zložiek zaručuje signifikantný protizápalový a ukľudňujúci účinok. SOS fluid patrí do kategórie "prírodnej lekárničky", pretože zmierňuje prejavy namáhanej, citlivej a poškodenej pokožky.
Špeciálne vlastnosti oleja z čiernych ríbezlí, extrakt z balónovca v kombinácii s koncentrátom slnečnicového oleja redukujú zápalové procesy a obnovujú poškodenú kožnú bariéru, znižujú alergické reakcie, výrazne zmierňujú prejavy suchej, svrbivej a alergickej pokožky. Zlepšujú stav pokožky s atopickým ekzémom.
Fluid je vďaka svojmu výnimočnému zloženiu tiež vhodný aj na upokojenie pokožky po opaľovaní, po holení alebo depilácii. Je ideálny ako denná starostlivosť v letnom období alebo pri exponovaných príležitostiach ako je napríklad cestovanie, preprava leteckou dopravou, či v čase kedy je pokožka vystavená mimoriadnym podmienkam.
- Upokojuje začervenanú a podráždenú pokožku
- Regeneruje, spevňuje a tlmí zápal
- Normalizuje produkciu kožného mazu
- Ideálna starostlivosť pred a po športových aktivitách
- Vhodný aj pre mužov ako balzam po holení
- Pokročilá, ECOCERT certifikovaná zmes troch výťažkov: je prvá pomoc pre zapálenú a namáhanú pokožku. Upokojuje pleť s rôznymi formami podráždenia a posilňuje bariérovú funkciu kože. Signifikantne upokojuje suchú a svrbivú pokožku náchylnú na alergie a zlepšuje stav pokožky s atopickým ekzémom. Tiež redukuje zápal a začervenanie kuperóznej pleti a všeobecne zlepšuje jej vzhľad. Zároveň redukuje začervenanie a transepidermálnu stratu vody po použití povrchovo aktívnych látok, ktoré sa nachádzajú v rôznych penivých čistiacich prípravkoch. Regeneruje pokožku po epilácii a holení a zmierňuje svrbenie a zápal pop uštipnutí hmyzom. Všetky tieto pozitívne vlastnosti boli preukázané množstvom in-vivo, in-vitro a ex-vivo štúdii.
- Zinok-PCA synergické spojenie dvoch výborných zložiek. Zinok pomáha normalizovať produkciu kožného mazu a redukuje proliferáciu baktérii, ktoré spôsobujú tvorbu akné. L-PCA (kyselina pyrolidonkarboxylová) je súčasťou NMF, prirodzeného hydratačného faktora pokožky a je zodpovedná za jej hydratáciu. Zn-PCA je teda multifunkčná surovina, ktorá reguluje množstvo kožného mazu a redukuje prejavy akné. Má výrazné antimikrobiálne vlastnosti proti grampozitívnym a gramnegatívnym baktériam a plesniam a pokožku tiež hydratuje.
- Panthenol provitamín vitamínu B5. Urýchľuje obnovu zárodočnej vrstvy pokožky a tvorbu epitelu pri poškodenom kožnom tkanive. Povrchovo aplikovaný panthenol je rýchlo konvertovaný na vitamín B5, kyselinu pantoténovú. Táto efektívne a účinne viaže vodu, zvláčňuje pokožku a pomáha udržiavať jemnosť a elasticitu. Má protizápalové vlastnosti a je aktívna v rámci obnovy buniek, čo je potrebné pri hojení rán a obnove prirodzenej ochrannej bariéry pleti.
- Kyselina Hyalurónová prirodzene sa vyskytujúci, super hydratujúci glykozaminoglykán (polysacharid), hlavná zložka extracelulárnej matrix. Je dôležitý pre bunkovú ochranu, osmoreguláciu, hydratáciu, metabolické funkcie a obnovenie elasticity pokožky. Má najväčšiu schopnosť zadržiavať vodu v pokožke. Chráni pokožku aj pri nízkej hodnote vzdušnej vlhkosti. | ECOCERT certifikát |
- Chodrus Crispus extrakt výťažok z červených morských rias žijúcich v extrémnych podmienkach. Pokrýva pokožku ako ochranný štít a vytvára fyzickú aj biologickú bariéru. Tým zabraňuje vystaveniu pokožky vonkajšiemu stresu. Prirodzene znižuje transepidermálnu stratu vody a vďaka svojim filmotvorným vlastnostiam bráni pokožku pred mikročasticami z externého prostredia, teda plní anti-pollution funkciu. Zároveň pomáha uvoľňovať lipofilné aktívne látky do pokožky.
- Tekutý lecitín obsahuje fosfatidylcholín, veľmi kvalitný fosfolipid, ktorý je prirodzenou súčasťou bunkových membrán ľudského tela. Je to účinný emolient (zvláčňuje pleť), ktorý ľahko preniká do Stratum Corneum, podporuje bariérovú funkciu pokožky a nenarušuje štruktúru lipidovej vrstvy. Tiež má hydratačné vlastnosti. Zlepšuje absorbčné správanie emulzie a zvyšuje biologickú dostupnosť účinných látok rozpustných v tukoch.
OLEJOVÉ ZLOŽKY:
- Olivový skvalán extrakt z olivového oleja. Prirodzene sa vyskytuje v rastlinných olejoch, najmä olivách a tiež kožnom maze ľudskej pokožky. Významnou výhodou skvalánu je jeho kompatibilita so všetkými typmi pokožky. Ide o jemný olej, ktorý preniká do hlbších vrstiev pokožky a nezanecháva ju mastnú. Pokožku hydratuje a odstraňuje známky starnutia. Je účinný pri ochrane pleti pred chladom a vetrom, pomáha pri liečbe ekzémov, akné a iných kožných problémov.
- Olej z malinových semien izolovaný za studena lisovaním semien červených malín. Je veľmi bohatým zdrojom gama tokoferolu, pretože jeho hladina (137 ± 272 mg / 100 g) je omnoho vyššia než u iných rastlinných olejov a potravín (Eskin et al., 1996; McLaughlin & Weihrauch). Surový olej obsahuje neutrálne lipidy, fosfolipidy a voľné mastné kyseliny. Vďaka obsahu antioxidantov a esenciálnej alfa-linolénovej kyseline má protizápalové vlastnosti. Tiež obsahuje kyselinu elagovú, ktorú rastliny produkujú ako prirodzenú ochranu pred patogénnymi mikroorganizmami a ako prirodzenú ochranu pred UV žiarením z tanínov. Môže pôsobiť ako širokospektrálny UV ochranný prostriedok a poskytovať ochranu ako proti UV-A, exogénnemu pôvodu oxidatívneho stresu na koži, tak proti UV-B. Optický prenos malinového oleja, predovšetkým v oblasti UV (290 ± 400 nm), bol porovnateľný s optickým prenosom prípravkov z oxidu titaničitého s hodnotami slnečného ochranného faktora pre UV-B (SPF) a ochranného faktora pre UV-A (PFA) medzi 28 ± 50, (Kobo Products Inc., South Plain®eld, NJ). Olej z malinových semien nie je komedogénny.
- Púpalkový olej za studena lisovaný olej zo semien púpalky dvojročnej. Má vysoký podiel kyseliny linolovej, ďalej obsahuje nenasýtené mastné kyseliny, predovšetkým GLA (gama- linolénová) a vitamíny skupiny B. Vďaka svojmu zloženiu dokáže zmierňovať prejavy ekzému ako je svrbenie a začervenanie pokožky. Tiež je výbornou voľbou pre prípravky redukujúce prejavy akné.
APLIKÁCIA:
Po očistení a tonizácii pleti naneste dve pumpičky fluidu na oblasť tváre a krku. V letnom období je vhodný aj ako denný krém.
Náš tip: Používajte podľa potreby aj na podráždené oblasti napr. po depilácii, opaľovaní alebo uštipnutí hmyzom na akúkoľvek časť tela. SOS fluid môže použiť aj Váš partner po holení. Pleť nebude začervenaná ani podráždená.
ZLOŽENIE: